b'\n_START_ARTICLE_\nDemetrij \xc5\xbdebre\n_START_SECTION_\n\xc5\xbdivljenje\n_START_PARAGRAPH_\n\xc5\xbdebre je na ljubljanskem glasbenem konservatoriju med letoma 1929 in 1934 \xc5\xa1tudiral kompozicijo pri Slavku Ostercu in dirigiranje pri Lucijanu Mariji \xc5\xa0kerjancu. Izpopolnjeval se je na konservatoriju v Pragi pri Josefu Suku, Aloisu Habi in Vaclavu Talichu. Deloval je kot korepetitor in dirigent Ljubljanske opere. Kasneje je postal direktor mariborske in zatem ljubljanske operne hi\xc5\xa1e. Za \xc5\xbeivljenjsko delo je leta 1951 prejel Pre\xc5\xa1ernovo nagrado._NEWLINE_Poro\xc4\x8den je bil z operno pevko Ksenijo Vidali. Njegov ne\xc4\x8dak je dirigent Uro\xc5\xa1 Lajovic.\n_START_SECTION_\nDelo\n_START_PARAGRAPH_\n\xc5\xbdebre je avtor mnogih klavirskih in komornih skladb, scenske glasbe (za drame Romeo in Julija, Kranjski komedijanti (Bratko Kreft), Katarina Medi\xc4\x8dejska, Hamlet, itd.) Najpomembnej\xc5\xa1i je njegov simfoni\xc4\x8dni opus.'